ભારતના ઔદ્યોગિક વિકાસ સંદર્ભે ફ્લેગશીપ કંપની ગણાતી તાતા ગ્રૂપની પેરન્ટ કંપની તાતા સન્સના માનવ સંશાધન (Human Resources) વિભાગના વડા સતીષ પ્રધાને અમદાવાદની ઇન્ડિયન ઇન્સ્ટીટ્યુટ ઓફ મેનેજમેન્ટના વાર્ષિક કાર્યક્રમ ‘કોન્ફ્લુઅન્સ’માં વક્તા રૂપે હાજર રહેતા 25 નવેમ્બરે કહ્યું કે, ‘બિઝનેસ સ્કૂલની પ્લેસમેન્ટ પ્રક્રિયા પુષ્કરમાં થતી પ્રાણીઓની હરાજી જેવી છે.’ રાજસ્થાનના પુષ્કરમાં દર વર્ષે મેળાની સાથે યોજાતી પશુઓના ખરીદ – વેચાણની પ્રક્રિયામાં દુનિયાના પ્રવાસીઓ – મીડિયાને રસ પડે છે. મેનેજમેન્ટના વિદ્યાર્થીઓને વિનંતી કે પ્લેસમેન્ટ પછી તગડો પગાર મળે તો પણ ચાર પૈડાંનું વાહન ન ખરીદતા. જો કાર ખરીદશો તો પશુ – પક્ષી સાથેનો તમારો નાતો કાયમ માટે જોડાઈ જશે. રખડતા અને પાળેલા એમ બન્ને પ્રકારના કુતરા કુદરતી હાજત માટે આપની કારના ટાયરનો ઉપયોગ કરશે, કબુતર – કાબર જેવા પક્ષીઓ એ જ ક્રિયા માટે કારના હૂડનો ઉપયોગ કરશે તો આપણા પૂર્વજો જેવા વાંદરા ઝાડ પર ચઢવા માટે કાર હૂડનો સ્ટેપિંગ સ્ટોન તરીકે ઉપયોગ કરશે. મારી સલાહ માનીને કાર નહીં ખરીદવાનો નિર્ણય લેનારા મેનેજમેન્ટ વિદ્યાર્થીઓનો આગોતરો આભાર. (નોંધ: સતીષ પ્રધાનને ઉપરોક્ત બાબતની જાણ નથી એ આપની જાણ માટે.)See the Link – http://bollywood.divyabhaskar.co.in/article/MGUJ-AHM-pradhan-slams-b-school-placement-pattern-2592185.html